ഭക്ഷ്യോല്പ്പന്ന വ്യവസായ മേഖലയില് പരിശോധനകള് കര്ശനമാക്കണം: ഹൈക്കോടതി കൊച്ചി: സംസ്ഥാനത്ത് ഭക്ഷ്യോല്പ്പന്ന വ്യവസായ മേഖലയില് ലൈസന്സും പരിശോധനകളും കര്ശനമാക്കാന് ഹൈക്കോടതി നിര്ദേശം. ഇക്കാര്യത്തില് ഉത്തരവിറക്കാന് സര്ക്കാരിന്കോടതി നിര്ദേശം നല്കി. പരിശോധനകള് കാര്യക്ഷമമാക്കി മുന്നു മാസത്തിലൊരിക്കല് ഭക്ഷ്യ സുരക്ഷാ കമ്മിഷണര്ക്ക് റിപ്പോര്ട്ട് നല്കണം. കമ്മിഷണര് സമഗ്ര റിപ്പോര്ട്ട് ആരോഗ്യ സെക്രട്ടറിക്ക് കൈമാറണമെന്നും കോടതി നിര്ദേശിച്ചു. സംസ്ഥാനത്ത് ഭക്ഷ്യ സുരക്ഷാ നിയമം കര്ശനമായി നടപ്പാക്കുന്നില്ലെന്നും ആവശ്യത്തിന് ഉദ്യോഗസ്ഥരും പരിശോധനയും ഇല്ലെന്നും ഭക്ഷണത്തിലെ മായത്തിനിരകളാകുന്നവര്ക്ക് നഷ്ടപരിഹാരം നല്കണമെന്നും ആവശ്യപ്പെട്ട് കൊല്ലം ബാര് അസോസിയേഷനിലെ അഭിഭാഷകനായ എം.എസ്.അജിത്കുമാര് സമര്പ്പിച്ച ഹര്ജിയാണ് ചീഫ് ജസ്റ്റീസ് എസ്.മണി കുമാറും ജസ്റ്റീസ് ഷാജി.പി. ചാലിയും അടങ്ങുന്ന ബെഞ്ച് പരിഗണിച്ചത്. നിയമം കാര്യക്ഷമമായി നടപ്പാക്കുന്നുണ്ടെന്ന് സര്ക്കാര് അറിയിച്ചു. അസംബ്ലി നിയോജക മണ്ഡലാടിസ്ഥാനത്തില് 140 ഉദ്യോഗസ്ഥരെ നിയമിച്ചിട്ടുണ്ടെന്ന് സര്ക്കാര് വ്യക്തമാക്കി. ഓണ്ലൈന് രജിസ്ട്രേഷന് സൗകര്യം ഒരുക്കിയിട്ടുണ്ട്. പരിശോധനക്ക് മേഖലാ തലത്തില് മൊബൈല് യുണിറ്റുകളും പരിശോധനാ ലാബുകളും ഉണ്ട്. ആവശ്യത്തിന് പരിശോധനകള് നടക്കുന്നുണ്ടെന്നും 201718 ല് മാത്രം മുപ്പതിനായിരത്തിലധികം പരിശോധനകള് നടന്നെന്നും ഒന്നരക്കോടിയോളം രൂപ പിഴ ചുമത്തിയെന്നും സര്ക്കാര് അറിയിച്ചു. സര്ക്കാര് വിശദികരണം കണക്കിലെടുത്ത് ഹര്ജി കോടതി തീര്പ്പാക്കി. മതസൗഹാര്ദം തകര്ക്കാനുള്ള ശ്രമങ്ങള്ക്കെതിരെ ഇടപെടണം കലാ സാംസ്കാരിക സാഹിത്യ പ്രവര്ത്തകര്ക്ക് പ്രതിപക്ഷ നേതാവിന്്റെ കത്ത്